     ครั้งแรกกับทานร้านนี้เหมือนกันค่ะ แต่เป็นร้านประจำของเพื่อน ลากๆกันมา แก๊งซ์สาวๆ นั่งคุย นั่งเม้าส์ แถมมีร้านล้างรถด้วย คุยไปทานกาแฟไปก็ดีเหมือนกัน 

เส้นทางการเดินทาง:
     ร้านนี้อยู่ในซอยสามัคคี ประชานิเวศน์ 3 หากเข้ามาจากปากซอยสามัคคี คือตรงยาว และลึกมาก เลยร้านข้าวต้มกลางซอยสามัคคีไปอีก ไม่ต้องเลี้ยวให้ยุ่งยาก เราจะขับผ่านอู่ซ่อมรถมาเยอะเลย ทั้งสองฝั่งข้างทาง ตรงมาเรื่อยๆจะมีปั๊มน้ำมัน PT อยู่สองฝั่ง นั่นแหละค่ะ ร้านนี้อยู่ในปั๊มน้ำใัน PT ฝั่งขวา เข้ามาก็จอดหน้าร้านได้เลย หรือจะล้างรถรอก็ได้ค่ะ 

เมนูวันนี้:
     - ชาไทยเย็น สำหรับตัวอุ๋ม อุ๋มว่ารสชาติไม่หวานมาก ส่วนนี้คือดี แต่กลิ่นชา หรือตัวชามีความฝาด เฝื่น ไม่มีกลิ่นหอมของชาใดๆ เมนูนี้เลยเฉยๆ 

     - ขนมปังช็อคโกแล็ต เป็นขนมปังแผ่นหนาปิ้ง ทาเนย และราดช็อคโกแล็ตแบบชุ่มฉ่ำ อันนี้ก็โอเค อร่อยมาตรฐาน ปกติ ไม่ได้โดดเด่นอะไร 

     - ขนมปังเนยนม ตัวขนมปังก็ลักษณะเดียวกันกับอันแรก แค่เปลี่ยนจากช็อคโกแล็ตเป็นราดนม ราดเยอะเช่นกัน หวาน 

     ซึ่งอุ๋มมองว่าเมนูขนมปังในแต่ละร้านก็ไม่ค่อยแตกต่างกันเท่าไหร่ หากเราทำเองก็คงได้รสชาติออกมาไม่ต่างกัน ขึ้นอยู่กับวัตถุดิบที่ใช้ หากเปลี่ยนแค่เนยที่ทา กลิ่นและรสก็เปลี่ยนแปลงได้แล้ว และร้านนี้มีเมล็ดกาแฟต่างประเทศให้ลิ้มลองเยอะอยู่นะคะ มีทั้งเคนย่า เอธิโอเปีย คราวหน้าอุ๋มจะลองเมล็ดเหล่านี้ดูค่ะ หากบาริสต้าสามารถดึงรสชาติของเมล็ดเหล่านี้ออกมาได้ก็ถือว่าเยี่ยมมากเลย 